**மெங்லெம்பு** (மலாய்:*Menglembu*, சீனம்:'万里望'), மலேசியா, பேராக், கிந்தா மாவட்டத்தில், கிளேடாங் மலை அடிவாரத்தில் உள்ள ஒரு நகரம். இதற்கு மிக அருகாமையில் ஈப்போ மாநகரம் உள்ளது. இந்த நகரம் ’மெங்லெம்பு கச்சான்’ எனும் நிலக்கடலைக்கு மலேசியாவிலேயே பெயர் பெற்ற நகரமாகும்.

தெற்கில் பூசிங், லகாட், புக்கிட் மேரா (கிந்தா), பாப்பான், பத்து காஜா, போன்ற நகரங்கள் உள்ளன. ஈப்போ மாநகரத்தில் இருந்து 5 கி.மீ. தொலைவில் மெங்லெம்பு நகரம் இருக்கிறது. சீனர்களின் ஆதிக்கத்தில் உள்ள இந்த நகரம் அண்மைய காலங்களில் வளர்ச்சி பெற்று வருகிறது.

பொது
----

### மெங்லெம்பு கச்சான்

மலேசியாவில் வாழும் தமிழர்கள் நிலக்கடலையைக் ‘கச்சான்’ (Kacang) என்று அழைப்பது வழக்கம். ’கச்சாங்’ எனும் மலாய்ச் சொல்லில் இருந்து கச்சான் எனும் சொல் திரிபுநிலை அடைந்து உள்ளது. 

கச்சான் எனும் புதிய சொல் ஒரு வழக்குச் சொல்லாகவும் மாறி விட்டது. எழுதும் போது தமிழர்களில் சிலர் மட்டுமே நிலக்கடலை எனும் சொல்லைப் பயன்படுத்துவது உண்டு. பேசும் மொழியில் பெரும்பாலும் கச்சான் எனும் சொல்லே பயன்படுத்தப் படுகிறது. 

### மெங்லெம்பு நிலக்கடலை தொழிற்சாலை

இந்த மெங்லெம்பு நகரம் நிலக்கடலைக்குப் புகழ் பெற்றது. நிலக்கடலை இங்கு மெங்லெம்பு பகுதிகளில் பயிர் செய்யப்படவில்லை. என்றாலும் பதப்படுத்தும் தொழில் இங்குதான் நடைபெறுகிறது. மெங்லெம்பு தொழில்துறைப் பகுதியில் நிகான் இன் (Ngan Yin) எனும் பெயரில் நிலக்கடலை தொழிற்சாலை உள்ளது. ஏறக்குறைய 400 பேர் வேலை செய்கிறார்கள்.

1980-ஆம் ஆண்டுகளுக்கு முன்னர் பேராக் மாநிலத்தைச் சேர்ந்த சுங்கை சிப்புட், தைப்பிங், கோலாகங்சார்; ஜொகூர் மாநிலத்தைச் சேர்ந்த பொந்தியான் போன்ற இடங்களில் நிலக்கடலை பயிர் செய்யப்பட்டது. விவசாயிகள் பலர் அண்மைய காலங்களில் நிலக்கடலை பயிரிடுவதை நிறுத்தி விட்டனர். அவர்களின் விளைநிலங்கள் பெரும்பாலானவை ரப்பர் மற்றும் எண்ணெய்ப் பனைத் தோட்டங்களாக மாற்றப்பட்டன.

இப்போது வியட்நாம், இந்தோனேசியா, சீனா, கம்போடியா போன்ற நாடுகளில் பயிர் செய்யப்படும் பச்சை நிலக்கடலை இறக்குமதி செய்யப் படுகிறது. வியட்நாமில் நிலக்கடலை பொதுவாக ஒவ்வொரு ஆண்டும் மார்ச், ஜூலை, அக்டோபர் மாதங்களில் அறுவடை செய்யப் படுகிறது.

மகிழம்பூ தமிழ்ப்பள்ளி
---------------------

மெங்லெம்பு நகரில் ஒரு தமிழ்ப்பள்ளி உள்ளது. அதன் பெயர் மகிழம்பூ தமிழ்ப் பள்ளி. தொடக்கத்தில் மெங்லெம்பு தமிழ்ப்பள்ளி என்று அழைத்தார்கள். அண்மைய காலங்களில் மகிழம்பூ தமிழ்ப் பள்ளி என்று அனைவரும் அழைக்கிறார்கள். ஊடகங்களும் மகிழம்பூ தமிழ்ப் பள்ளி எனும் சொற்களைப் பயன்படுத்துகின்றன.

இந்தப் பள்ளி உள்நாட்டுப் போட்டிகளிலும்; அனைத்துலகப் போட்டிகளிலும்; பல சாதனைகளைப் படைத்து உள்ளது. தேசிய நிலையிலான 2020-ஆம் ஆண்டிற்கான பசுமைத் திட்ட மேலாண்மை (Malaysia GPM Sustainability Awards - School & STEM Curriculum 2020) போட்டியில் மகிழம்பூ தமிழ்ப்பள்ளி மூன்று விருதுகளைப் பெற்று சாதனைப் படைத்தது.

### இயற்கையை நேசிப்போம்

இயற்கையை நேசிப்போம் எனும் கருப்பொருளை முதன்மையாகக் கொண்டு மகிழம்பூ தமிழ்ப்பள்ளி செயல்பட்டு வருகின்றது. நெகிழிப் பைகள் வேண்டாம் எனும் திட்டத்தில் உருமாற்றம் கண்டு வருகிறது.

பள்ளி எங்கும் பசுமைத் திட்டம். பசுமையை நேசிக்கும் மாணவர்கள். பசுமையைச் சுவாசிக்கும் ஆசிரியர்கள். பசுமைத் திட்டத்தில் ஒரு முன்னோடிப் பள்ளியாகவும் மகிழம்பூ தமிழ்ப்பள்ளி விளங்கி வருகிறது. 

மகிழம்பூ தமிழ்ப்பள்ளியில் 280 மாணவர்கள் பயில்கிறார்கள். 25 ஆசிரியர்கள் பணியாற்றுகிறார்கள். தலைமையாசிரியர் திருமதி. மாரியம்மா அவர்களும் ஆசிரியர்களும் இந்தப் பள்ளியின் வளர்ச்சிக்கு உறுதுணையாக இருக்கிறார்கள்.

மகிழம்பூ தமிழ்ப்பள்ளியின் மாணவர்கள் ஆசிரியர்கள் படங்கள்.

வெளி இணைப்புகள்
---------------

* விக்கிச்செலவில் செலவு வழிகாட்டி: மெங்லெம்பு
* Ipoh's Primary Community Website ஈப்போ மாநகர் சமூக இணையத்தளம்

மேற்கோள்கள்
-----------

1. ↑  Groundnuts Monument is a monument in Menglembu, Perak. The monument is put there to celebrate Menglembu's position as the biggest groundnut producing town in Malaysia.
2. ↑  "Kinta Valley is synonymous with tin, another commodity which has been overshadowed is the lowly groundnut, a cash crop that some tin miners began planting during the Tin Rush from the 1880s onwards". 2021-05-12 அன்று மூலம் பரணிடப்பட்டது. 2021-05-12 அன்று பார்க்கப்பட்டது.
3. ↑  Menglembu groundnuts company adopts change of name for the better.
4. ↑  Kivesha Sundar (SJKT Menglembu, Perak) representing Malaysia.
5. ↑  மகிழம்பு தமிழ்ப்பள்ளியில் இலட்சியப் பயணம், சாதனை முத்துகள் நிகழ்வுகள்.
6. ↑  மகிழம்பூ தமிழ்ப்பள்ளிக்கு கல்வித் துணையமைச்சர் வருகை.
7. ↑  மகிழம்பூ தமிழ்ப்பள்ளியின் மாணவர்கள் ஆசிரியர்கள் படங்கள்.

| * பா
* உ
* தொ
 பேராக் மாநிலம் |
| --- |
| தலைநகர்: ஈப்போ, அரச நகரம்: கோலாகங்சார் |
| மாவட்டங்கள் | பாகன் டத்தோ மாவட்டம் • கிந்தா மாவட்டம் • லாருட், மாத்தாங், செலாமா மாவட்டம் • ஹீலிர் பேராக் மாவட்டம் • மஞ்சோங் மாவட்டம் • பத்தாங் பாடாங் மாவட்டம் • முவாலிம் மாவட்டம் • கிரியான் மாவட்டம் • கோலாகங்சார் மாவட்டம் • உலு பேராக் மாவட்டம் • பேராக் தெங்ஙா மாவட்டம் • கம்பார் மாவட்டம் |
| துணை மாவட்டங்கள் | பத்து காஜா • கிரிக் • ஈப்போ • லெங்கோங் • செலாமா • தைப்பிங் |
| நகரங்களும் சிறுநகரங்களும் | • அலோர் பொங்சு • ஆயர் தாவார் • பந்தாய் ரெமிஸ் • பாரிட் • பாசீர் சாலாக் • பாகன் டத்தோ • பாடாங் ரெங்காஸ் • ஜெண்டராட்டா • பாகன் செராய் • பாகன் சுங்கை பூரோங் • பானீர் • பாரிட் புந்தார் • பாத்தாக் ராபிட் • பத்து காஜா • பேராங் • பெர்ச்சாம் • புருவாஸ் • பீடோர் • பீக்காம் • போத்தா • புக்கிட் கந்தாங் • புக்கிட் மேரா (கிந்தா) • புக்கிட் மேரா (கிரியான்) • புரோட்டோன் சிட்டி • பூசிங் • சங்காட் ஜெரிங் • சங்காட் கெருயிங் • சிம்மோர் • செண்டிரியாங் • சிக்குஸ் • டாமார் லாவுட் • கிரிக் • கோப்பேங் • குவா தெம்புரோங் • ஊத்தான் மெலிந்தாங் • ஜெலாப்பாங் • கமுந்திங் • கம்பார் நகரம் • காரை • கோத்தா பாரு (பேராக்) • கோலாகங்சார் • கோலா குராவ் • கோலா செபத்தாங் • லங்காப் • லெக்கீர் • லெங்கோங் • லூமுட் • மஞ்சோய் • மாலிம் நாவார் • மம்பாங் டி அவான் • மானோங் • மெங்லெம்பு • லகாட் • குரோ • லாருட், மாத்தாங், செலாமா • செலெக்கோ • செமாங்கோல் • ஸ்ரீ இஸ்கந்தர் • ஸ்ரீ மஞ்சோங் • ருங்குப் • சித்தியவான் • சிம்மோர் • சிலிம் • சிலிம் ரீவர் • சுங்கை சிப்புட் • சுங்கை • தைப்பிங் • தம்பூன் • தஞ்சோங் மாலிம் • தஞ்சோங் பியாண்டாங் • தஞ்சோங் ரம்புத்தான் • தஞ்சோங் துவாலாங் • தாப்பா • தாப்பா ரோட் • தெலுக் பாத்திக் • தெலுக் இந்தான் • தீமோ • துரோலாக் • தெரோங் • துரோனோ • உலு பெர்ணம் |
| புது நகரங்கள் | பண்டார் மேரு ராயா • பேராங் 2020 • சன்வே சிட்டி ஈப்போ |
| கிராமங்கள் | பாடாங் காஜா • சாயோங் • கம்போங் கோலா சிலிம் |
| தீவுகள் | பங்கோர் தீவு • பங்கோர் லாவுட் தீவு • பாண்டிங் தீவு • ஓராங் ஊத்தான் தீவு |
| குகைகள் | தெம்புரோங் குகை • காண்டு குகை • கல்லுமலைக் கோயில் குகை • தம்பூன் குகை |
| நீர்வீழ்ச்சிகள் | லாத்தா கிஞ்சாங் |
| ஏரிகள் | புக்கிட் மேரா ஏரி |
| நகரக் குழுமம் | கிந்தா பள்ளத்தாக்கு |
| 
* Commons page பொதுவகம்
* Category பகுப்பு

 |